Նախ տեսնենք, թե ինչ է հոգին։ Հավանաբար հիշում ես, որ Աստվածաշունչը հիմնականում գրվել է եբրայերենով և հունարենով։ Հոգու մասին նշելիս Աստվածաշունչը գրողները օգտագործել են եբրայերեն «նեֆեշ» և հունարեն «փսիխե» բառերը։ Այս երկու բառերը Աստվածաշնչում հանդիպում են ավելի քան 800 անգամ և «Նոր աշխարհ» թարգմանության մեջ հետևողականորեն թարգմանվել են «հոգի»։ Երբ ուսումնասիրում ենք, թե որ դեպքերում է Աստվածաշնչում օգտագործվում «հոգի» բառը, ակնհայտ է դառնում, որ այն հիմնականում վերաբերում է՝ 1) մարդկանց, 2) կենդանիներին և 3) մարդու կամ կենդանու կյանքին։ Քննենք մի քանի համարներ, որոնցում այս բառն օգտագործվում է այս երեք իմաստներով։